S'inicia la vacunació de les persones usuàries i del personal del Centre Ocupacional El Prat de Llíria
17 de febrer de 2021

El personal sanitari de l'Àrea de Salut Arnau-Llíria ha iniciat hui la vacunació per a les persones vinculades al Centre Ocupacional Municipal (COM) El Prat, que depén de l'Ajuntament de Llíria. Seguint amb l'estratègia traçada per les autoritats sanitàries, durant estes setmanes s'està administrant la vacuna en aquells centres dedicats a l'atenció de persones amb diversitat funcional, entre altres col·lectius.

En el cas del COM de Llíria, un total de 39 persones han rebut la primera dosi de la vacuna contra el COVID-19 al llarg d'este matí. Concretament, s'ha administrat a 28 persones usuàries i a 11 persones treballadores del centre.

La segona dosi, tal com preveu el programa de vacunació, s'administrarà dins de 3 o 4 setmanes aproximadament.